《张山人》
明代·孙一元

张子湖海士，弱龄自崛起。读书法前脩，隐栖茅茨底。

旷哉山水情，鹖冠乌皮几。岩花纷始红，石耳翠还紫。

触物发幽响，清诗有妙理。远虑累可轻，遗荣心自喜。

缅邈山中游，百世怀杖履。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。